recursal/SuperWikiNEXT-32B huggingface dataset:
**Presidentpalasset** (polsk *Pałac Prezydencki*, også kjent som *Koniecpolski-palasset*, *Lubomirski-palasset*, *Radziwiłł-palasset* og *Namiestnik-palasset*) er et klassisistisk palass i Warszawa ved Krakowskie Przedmieście. Det har siden 1993 vært den offisielle residensen til Polens president. 

Palasset regnes for å være en av de vakreste bygninger ved Krakowskie Przedmieście og er et av Warszawas største palasser. Det så opprinnelig annerledes ut, og fikk sin nåværende form og det tradisjonelle navnet «*Namiestnik-palasset*» (polsk *Pałac Namiestnikowski*) i det 19. århundre etter en betydelig ombygning. Palasset har gjennom sin historie blitt brukt i nesten kun offisielle sammenhenger. 

Foran palasset står et monument over Józef Poniatowski, en kopi av en opprinnelig skulptur laget av Bertel Thorvaldsen i 1832.

Historie
--------

Søylehallen
Presidentpalasset var opprinnelig et barokkpalass med Warszawas første italienske hage, bygd etter tegninger av Constantino Tencalla. Byggingen ble påbegynt av Storhetman Stanisław Koniecpolski i 1643 og fullført av hans sønn Aleksander. Etter Aleksanders død solgte sønnen hans Stanisław palasset i 1659 til Felthetman og Storkronemarskalk Jerzy Sebastian Lubomirski. I 1674 kom det imidlertid under Radziwiłł-familien, og i årene fremover ble palasset brukt til offisielle sammenkomster. 

I 1818 ble det kjøpt av Kongress-Polens regjering som setet til namiestniken, og ble da også grundig ombygd i klassisistisk stil etter tegninger av Chrystian Piotr Aigner. Under Polens delinger hadde palasset forskjellige funksjoner. I 1821 ble to steinløver plassert foran palasset fra gatesiden, et verk av Camillo Laudini. 

I 1918 ble palasset oppusset og gjort om til den offisielle residensen til statsministeren og regjeringen. Merkbart nok ble ikke bygningen betydelig skadd under andre verdenskrig, skjønt tyskerne bygde om palassindret til et luksushotell med kasino kalt *Deutsches Haus* (*«Det tyske hus»*).

Etter krigen ble palasset oppusset og ombygd under ledelse av Antoni Brusche og Antoni Jawornicki. Det ble brukt i offisielle sammenhenger, som professornominasjoner, nyttårsball og andre. Det var her Warszawapakten ble undertegnet i 1955. I 1989 huset palasset Det runde bord – møtene mellom fagforeningen Solidarność og det kommunistiske styret. I 1990 ble palasset omgjort til residens for presidenten og presidentens kanselli. Det huser også presidentens private leilighet i dennes kadenstid. Lech Wałęsa var den første presidenten som flyttet hit i 1994 fra den hittidige presidentresidensen Belweder.

|  |  |
| --- | --- |
| Oppslagsverk/autoritetsdata | VIAF **·** GND
 |
**Leif Neset** (født 5. november 1925 i Modalen, død 13. juli 2015 i Skien) var en norsk folkemusiker.

Som ung gikk han i lære hos Lorentz Hop og Arne Bjørndal. Leif Neset var ivrig etter å lære Telemark-spel og reiste til Seljord i 1947, der han kontaktet spelemennene Eivind Mo og Kjetil Flatin. Han kom i lære på Ramberg hos Kjetil Flatin og på Nordgarden hos Eivind Mo. Senere fortsatte han som gårdsarbeider og læregutt på Nes hos Torkjell Haugerud. Lønna var hus og kost, og ikke så mye betaling, men, det var klare avtaler om at kveldene skulle nyttes til å lære slåtter. Leiv Neset lærte seg slåttene tak for tak, og lærte seg på det viset mange av de mest kjente slåttene til Haugerud. Han har derfor vært en viktig folkemusik-kilde, blant annet fordi han fikk høre så mye av Haugerud sine slåtteformer.

«Frå eventyrlandet Telemark»
----------------------------

I 1950 ble det produsert en film som ble vist rundt omkring i landet i regi av Folkeakademiet. Det var en stumfilm, men Hval, som produsenten het, kåserte ved siden av filmvisningen. Et av innslagene kalte han «I lære hos Torkjell Haugerud», og der satt Haugerud og Leif Neset og spilte i tunet på Nes. Der var også et innslag med Kjetil Flatin i samme filmen.

Leif Neset ble gift med Signe Flatin i 1952. Han ble boende i Seljord i flere år, men flyttet senere til Skien. I 1952 hadde han vunnet 1. premie i klasse B. på landskappleiken i Bergen. Han har deltatt en årrekke i klasse A og tatt en rekke premier. 

I 1955 begynte han i jobb på Norsk Hydro (Herøya) og bosatte seg på Klyve. Her fikk han kontakt med Norskdomslaget, og stilte til tider opp som spelemann for leikarringen og for barnelaget Tiurleiken. I 1956 var han med Norskdomslaget på tur til Paris. I 1960 var han med på å stifte spelemannslaget Vårlengt i Porsgrunn. Leiv var blitt enkemann i 1975 og i 1977 giftet han seg på nytt. Fra 1979 var han fast spelemann for leikarringen i Norskdomslaget og barnelaget Tiurleiken. 

Leif Neset var aktiv i folkemusikklivet i nedre Telemark i en mannsalder. Han spilte for laget Fossegrimen, Gjerpen FRUL, på utallige arrangement for ulike organisasjoner, men særlig som spelemann i Vårlengt; der han var aktiv nesten til det siste. 

Under Porsgrunnsdagene 2000 ble spelemannen Leif Neset tildelt Kongens fortjenstmedalje for lang og tro tjeneste for folkemusikken.

Det er gjort en mengde opptak av han i NRK. I 2006 laget Leiv Solberg et eget prorgam om ham for folkemusikkhalvtimen.

Kilder
------

* Neset, Leif: Slåtter i tradisjon og egne slåtter (2005)
* Neset, Leif: *Intervju. Telemark folkemusikkarkiv* (TFA Tr190)
* Storesund, Asbjørn: *Høyrer du Tårån*. Buen kulturverkstad, 1995. ISBN 82-991168-7-2
**Kjell Mardon Gunvaldsen** (født 14. april 1950 i Kristiansand, død 26. september 2003) var en norsk billedkunstner.

Gunvaldsen var utdannet dekoratør og reklametegner. Som billedkunstner arbeidet han først som kunstmaler, men er nok best kjent som tekstilkunstner for sine billedvev. Han arbeidet også med skulptur.

Gunvaldsen utførte flere offentlige arbeider, blant annet ved Loddefjord skole i Bergen og Hotel Ernst i Kristiansand. Han har også hatt utsmykningsoppdrag for Oslo Lufthavn. Han var en av vinnerne i en åpen nasjonal konkurranse om utsmykningen av det nye Rikshospitalet i Oslo. Som skulptør arbeidet han med utsmykning av skoler og barnehager. I Markens gate i hjembyen Kristiansand er det en fonteneskulptur i stål som Gunvaldsen har laget.

Referanser
----------

1. ↑  «Kjell Mardon Gunvaldsen». Norsk kunstnerleksikon. Besøkt 13. januar 2018.
2. ↑  «Kjell Mardon Gunvaldsen». uio.no. Besøkt 13. januar 2018.
3. ↑  «Kjell Mardon Gunvaldsen dokumentar fra 1994». fvn.no. Arkivert fra originalen 30. juni 2015. Besøkt 13. januar 2018.

|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |
**Kjell Lillerud** (født 28. april 1949 i Sarpsborg) er en norsk diplomat. Han er Norges ambassadør i Nigeria, Togo, Benin, Ghana og Kamerun.

Lillerud er utdannet siviløkonom fra Norges Handelshøyskole i Bergen. Etter endt utdannelse begynte han i 1975 som aspirant i Utenriksdepartementet. Han hadde sin første utenlandsstasjonering ved Norges delegasjon til Den europeiske union i Brussel fra 1977. 

I 1980 ble han rådgiver Verdensbanken i Washington, D.C. Lillerud hadde deretter fra 1982 til 1986 permisjon for å arbeide i Den norske Creditbank i Oslo. 

Etter at han vendte tilbake til Utenriksdepartementet kom han i 1987 til Norges delegasjon til FN og andre internasjonale organisasjoner i Genève som ambassaderåd. Tilbake i Oslo var han rådgiver i europeiske saker i Landbruksdepartementet 1993 til 1994 før han fikk oppgaver knyttet til GATT og Verdens handelsorganisasjon i Utenriksdepartementet. Deretter arbeidet Lillerud som spesialrådgiver i nordiske saker og investeringssaker knyttet til OECD (1995 til 2000). Så fulgte utenlandsposteringer, først som ministerråd ved Norges ambassade i Berlin i Tyskland (2000–2002), deretter som ministerråd ved Norges delegasjon til OECD i Paris (2002–2005). Lillerud var fra 2005 til 2009 norsk forhandlingsleder i Doharunden i Verdens handelsorganisasjon. 

Lillerud ble i 2009 utnevnt til ambassadør i Nigeria. I 2010 fulgte sideakkreditering som ambassadør i Togo
, Benin
 og Ghana. Sideakkreditering til Kamerun kom i 2011.

Kongen utnevnte i 2010 Lillerud til ridder av 1. klasse av Den Kongelige Norske Fortjenstorden «for embetsfortjeneste».

Referanser
----------

1. ↑   Store norske leksikon, Store norske leksikon-ID Kjell\_Lillerud[Hentet fra Wikidata]
2. ↑  «114 ville bli utenriksaspiranter, 12 opptatt», *Aftenposten*, 1. september 1975, s. 7.
3. ↑  Offisielt fra statsråd 7. august 2009, regjeringen.no.
4. ↑  Offisielt frå statsrådet 13. august 2010, regjeringen.no.
5. ↑  Offisielt frå statsrådet 24. september 2010, regjeringen.no.
6. ↑  Offisielt fra statsråd 17. desember 2010, regjeringen.no.
7. ↑  Offisielt fra statsråd 13. mai 2011, regjeringen.no.
8. ↑  Tildeling av ordener og medaljer: Søk i arkivet, kongehuset.no.

Eksterne lenker
---------------

* H.E. The Ambassador Arkivert 25. oktober 2009 hos Wayback Machine. Norges ambassade i Nigeria

|  |  |
| --- | --- |
| Oppslagsverk/autoritetsdata | Store norske leksikon
 |
**Leivasselva** er ei elv i Risør kommune i Agder. Den har utløp fra Leivann og munner ut i Skagerak ved Gjernes, rundt 7 kilometer nordøst for Risør. Elva er bare 700 meter lang, mens hele vassdraget, som domineres av de meget langstrakte innsjøene Skarvann, Leivann med Lonene og Eidsvann, har en lengde på 14,4 kilometer.

Elvas naturlige utløp fra Leivann er like før Galtebrua, øst for gården Bredal. Men etter at det ble bygget en demning ved Nålen, like før munningen i havet, er vannspeilet hevet til samme nivå som Leivann og mesteparten av elveløpet er derfor i dag i praksis en del av Leivann, med unntak av noen titalls meter fra demningen til elvemunningen.

Demningen ved munningen ble bygget rundt 1912 og det ble samtidig bygd en laksetrapp for å hjelpe fisken forbi inngrepene. Demningen ble forsterket og modernisert i 1996. Ved munningen er det et settefiskanlegg, og det sto tidligere også ei gammel mølle her. I forbindelse med etablering av et nytt settefiskanlegg ble det i 2017 gitt konsesjon for uttak av vann fra elva på inntil 200 liter/sekund, samt til regulering av Leivann mellom kote 5,7 og 5,25.

Nedbørfeltet brukes til forskjellige former for friluftliv, som kano- og kajakkpadling og fritidsfiske. Vassdraget er et sjøørret- og ålevassdrag. Etter at demningen ble modernisert i 1996 har oppvandring av sjøørret blitt forhindret av smoltanlegget ved utløpet, og laksetrappa er satt ut av funksjon. Samlet har inngrepene medført at vassdraget i dag sannsynligvis ikke har anadrom fisk.

Vassdraget ble vurdert i forbindelse med Verneplan IV for vassdrag, men ble ikke tatt inn i verneplanen.

Referanser
----------

1. 1 2  «NVE Atlas». *Vassdrag – Elvenett.*  Norges vassdrags- og energidirektorat. Besøkt 16. mai 2019
2. 1 2  «NVE Atlas». *Vassdrag – Nedbørfelt – Nedbørfelt til hav.*  Norges vassdrags- og energidirektorat. Besøkt 16. mai 2019
3. 1 2  «Høringsuttalelse: Uttak av vann fra Leivatnet for produksjon av smolt og yngel – Risør; Innsigelse». Fylkesmannen i Aust-Agder. 28. september 2015. Besøkt 16. mai 2019.
4. ↑  «Tillegg til søknad om konsesjon etter vannressurslovens §8 for uttak av vann til settefiskproduksjon fra Leivatnet (innsjønr 1260)». Jernes Fisk. juni 2016. Besøkt 16. mai 2019.
5. 1 2  *NOU 1991 12A: Verneplan for vassdrag IV*. Oslo: Statens forvaltningstjeneste, Seksjon Statens trykning. 1991. s. 85. ISBN 8258301969.
6. ↑  «Vassdragskonsesjon». NVE. 8. juni 2017. Besøkt 16. mai 2019.
**Therese Stang** (født 7. februar 1879 i Fredrikshald, død 28. juni 1968 i Oslo) var en norsk pianist og musikkpedagog.

Familie
-------

Therese Stang var datter av fullmektig ved Fredrikshalds Saugbrugsforening Andreas Stang og Septima Alice Ludovika Steen. Hun var av slekten Stang fra Halden.

Liv og virke
------------

Therese Stang var i annen halvdel av 1890-årene elev av Marcilie Holmboe, som i 1899 etablerte sin egen private musikkskole. Det var som Holmboes elev hun fikk sin konsertdebut i Kristiania, der hun 4. desember 1896 fremførte Chopins *Andante spianato et grande polonaise brillante* i Ess-dur.

Stang var også elev ved Musikkonservatoriet i Kristiania. I denne forbindelse opptrådte hun, i likhet med flere av konservatoriets pianoelever, ved en offentlig musikkaften i Brødrene Hals' konsertlokale 31. mars 1897, hvor kong Oscar II var blant publikum.

I 1898 la Therese Stang ut på en turné med sangerinnen Adelaide Semb, der de besøkte Trondheim og flere av kystbyene i Norge.

I 1906 ble Therese Stang ansatt som lærer ved Musikkonservatoriet i Kristiania. Hun ble i denne stillingen til 1914. Deretter ga hun privatundervisning o g flere opptredener.

Kilder
------

* Arnesen, Martin (1879). *Stamtavle over den yngre Fredrikshaldske slægt Stang*. [s.n.]
* Lindeman, Trygve (1976). *Musik-konservatoriet i Oslo 1883-1973*. [Tanum-Norli].

Referanser
----------

1. ↑  *Aftenposten 1968.07.01*. Norge, Oslo. 1968. )
2. ↑  *Dagbladet 1896.12.03*. Norge, Oslo. 1896. s. 1.
3. ↑  *Urd*. Oslo: A/S Urd. 1906. s. 541.

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |
**Orkanen Omar** var den femtende tropiske stormen og syvende orkanen i den atlantiske orkansesongen 2008. Dette var førte gang navnet Omar ble brukt på en syklon i Atlanterhavet.

Meteorologisk historie
----------------------

Et uværsområde i det østlige karibiske hav var i andre uke av oktober ikke forventet å utvikle seg. Etter å ha drevet over regionen endret dette seg og uværsområdet begynte å vise tegn til organisering. Satellitt- og radarbilder viste siden sirkulasjon i systemet, noe som tydet på dannelsen av en syklon. Systemet ble oppgradert til tropiske lavtrykk 15 den 13. oktober og ble navngitt den tropiske stormen Omar dagen etter. Omar styrket seg raskt og ble oppgradert til en kategori 1-orkan samme dag.

Forberedelser
-------------

Stormvarsler ble 13. oktober utstedt for Puerto Rico, De amerikanske Jomfruøyer, De britiske Jomfruøyer og Den dominikanske republikk fra Saona til Cabo Engaño av regjeringene i de respektive øyene.

Se også
-------

* Den atlantiske orkansesongen 2008

| Tropiske sykloner i den atlantiske orkansesongen 2008 |
| --- |
| Arthur • Bertha • Cristobal • Dolly • Edouard • Fay • Gustav • Hanna • Ike • Josephine • Kyle • Laura • Marco • Nana • Omar • TD 16 • Paloma |
| 

|  |
| --- |
| Saffir-Simpson orkanskala |
| TD | TS | 1 | 2 | 3 | 4 | 5 |

 |
Djengis Khan-mausoleet i Ejin Horo
**Ejin Horo**-banneret (伊金霍洛旗; pinyin: *Yījīnhuòluò Qí*) er et bannerfylke i byprefekturet Ordos i den autonome region Indre Mongolia i Folkerepublikken Kina. 

Bannerets befolkning var på 144 093 innbyggere i 1999.

Djengis Khan
------------

Ejin Horo er kjent for Djengis Khan-mausoleet. Mongoler i Kina har valfartet til mausoleet i lange tider, særlig i forbindelse med den årvisse naadamfesten. 

Det antas blant forskere at mausoleet er en kenotaf, slik at det ikke inneholder noen levninger etter Djengis Khan. Det antas at han døde og ble gravlagt et sted nord i dagens Mongolia.

Samferdsel
----------

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**U.S. Air Force Security Forces** (**SF**), tidligere kalt **Air Force Security Police** (SP), er det amerikanske flyvåpenets militærpoliti. Hovedoppgaven er å beskytte flyvåpenets personell og materiell, samt å håndheve lov og orden på amerikanske flystasjoner. I tillegg blir noen SF-soldater opplært i *Phoenix Raven*-programmet for å utføre høyrisikooppdrag som å sikre terrorutsatte flyplasser i utlandet når amerikanske transportfly skal lande.

Noen SF-soldater blir trent ved hærens skole for skarpskyttere, mens noen blir trent til fallskjermhopping. Ellers er SF eksperter på lett bakkestrid, inkludert landnavigasjon, håndvåpen, små miner, granater, lette antipanservåpen, håndsignaler og bruk av militære tjenestehunder.

SF har ansvaret for driften av det amerikanske forsvarets felles senter for militære tjenestehunder. SF foretar ikke etterforskning av alvorlige lovbrudd, som er AFOSIs ansvar, men hjelper til med å sikre åsted o.l.

Kjennemerket til SF-personell er en marineblå beret.

Eksterne lenker
---------------

* (en) United States Air Force Security Forces – kategori av bilder, video eller lyd på Commons Rediger på Wikidata
* SF offisielt nettsted
Orkanen "Mitch" da den var på sitt største
Ødeleggelser i Honduras
Opprydding i Honduras
**Orkanen Mitch** var en tropisk orkan som feide over Karibia og Mellom-Amerika i oktober 1998. Den regnes som den dødeligste orkanen som har rammet Den vestlige halvkule på 200 år.

Mitch rammet Karibia og Mellom-Amerika mellom 26. og 27. oktober 1998 og førte til at rundt 11 000 mennesker ble drept (noen anslag går så høyt som 18 000) og 125 000 hus ødelagt. Voldsomt regn utløste flom og jordskred. Veier, broer og annen infrastruktur ble ødelagt. Verst rammet ble Honduras (7000 drepte) og Nicaragua (2000 drepte). El Salvador og Guatemala ble også hardt rammet. Totalt ble ca. 2,4 millioner mennesker rammet av orkanens herjinger.

Orkanen, som hadde vindstyrke på opp til 290 km/t (kategori 5), ble regnet som en av de største og mest ødeleggende som til da hadde rammet Karibia og Mellom-Amerika. Skadene er anslått til over 30 milliarder norske kroner (1998).

Referanser
----------

1. 1 2 3 4  Editors, History com. «Hurricane Mitch». *HISTORY* **(engelsk)**. Besøkt 26. oktober 2021.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BBC Things
 |
**Verdensmesterskapet i paraskiskyting 2020** skulle være verdensmesterskapet i skiskyting for funksjonshemmede utøvere for sesongen 2019/20, og skulle vært arrangert i Østersund i Sverige fra 12. til 15. mars 2020. 

VM i paraskiskyting var tidligere en del av Para-VM på ski (paralangrenn og paraskiskyting), men ble i 2020 skilt ut som et eget mesterskap. Mesterskapet ble imidlertid avlyst grunnet koronaviruspandemien. Det var påmeldt 114 utøvere fra 14 nasjoner. 

VM i paraskiskyting 2022 vil bli arrangert som en del av Para-VM vinter 2022 på Lillehammer (*World Para Snow Sports Championships*), der de samler alpint, langrenn, skiskyting og snowboard.

Referanser
----------

1. ↑  Norges skiskytterforbund - *Nils-Erik Ulset og Vilde Nilsen klare for para-VM i Østersund*, besøkt 28. juni 2021.
2. ↑  IPC - *Para Biathlon World Championships cancelled*, besøkt 28. juni 2021.
3. ↑  Lillehammer.com - *World Para Snow Sports Championships* Arkivert 28. juni 2021 hos Wayback Machine. besøkt 28. juni 2021.

Eksterne lenker
---------------

* IPC
**Orkanen Paloma**| 

|  |
| --- |
| *Orkanen Paloma 8. november 2008* |

 |
| **Varighet:** | 5. – 10. november 2008 |
| **Høyeste vindhastigheter:** | 145 mph (230 km/h) |
| **Totale skader (i USD):** | $1,4 milliarder (2008 USD) |
| **Antall døde:** | 1 direkte |
| **Berørte områder:** | Caymanøyene, Cuba |

**Orkanen Paloma** var den syttende tropiske syklonen, sekstende tropiske stormen, åttende orkanen og femte større orkanen i den atlantiske orkansesongen 2008. Paloma utviklet seg fra et kraftig tropisk uværsområde utenfor kysten av Belize og Honduras 5. november 2008. Området hadde da utviklet seg sakte til et tropisk lavtrykk. Neste dag økte Paloma i styrke til en kategori 2-orkan og senere til kategori 3. Tidlig den 8. november fortsatte Paloma å øke i styrke og nådde kategori 4, før den svekket seg til kategori 3 kort tid før den gjorde landfall i Santa Cruz del Sur på Cuba. Paloma svekket seg til tropisk storm og senere tropisk lavtrykk på sin ferd over Cuba den 9. november.

Konsekvenser
------------

### Caymanøyene

På Grand Cayman ble det rapportert om trær som var blitt revet overende, strømbrudd og flom enkelte steder. Alle hovedveiene var dog kjørbare etter at orkanen hadde passert. Det elektriske systemet ble på deler av øya skadet.

Cayman Brac, øst for Grand Cayman, opplevde kraftige vinder som blåste vekk tak på noen bygninger. Ifølge kaymanske Hazard Management Committee ble det ikke rapportert om dødsfall. På et provisorisk nødsenter kollapset deler av taket. Distriktkommisjonæren på Cayman Brac uttalte at 90 % av bygningen var skadet og at omkring 500 personer hadde søkt ly. Regjeringen jobber med en plas for midlertidig innkvartering av innbyggerne på øya. 

### Cuba

Kubanske myndighetspersoner uttalte at Paloma ikke hadde gjort like stor skade på øya som Gustav og Ike tidligere i sesongen. Paloma førte dog til brudd på strøm- og telefonlinjer og et større kommunikasjonstårn ble skadet. I Santa Cruz del Sur ble en rekke hus skadet eller ødelagt.

| Tropiske sykloner i den atlantiske orkansesongen 2008 |
| --- |
| Arthur • Bertha • Cristobal • Dolly • Edouard • Fay • Gustav • Hanna • Ike • Josephine • Kyle • Laura • Marco • Nana • Omar • TD 16 • Paloma |
| 

|  |
| --- |
| Saffir-Simpson orkanskala |
| TD | TS | 1 | 2 | 3 | 4 | 5 |

 |
«Ejby» har flere betydninger.

**Ejby** er en by på Østsjælland, i Køge kommune, Region Sjælland, med 3 129 innbyggere i januar 2019. Ejby ligger cirka 8 km øst for Køge, og Europavei 20 («Vestmotorvejen») går rett sør byen..

Geografi og klima
-----------------

Byen ligger ca 30 meter over havet. Gjennomsnittstemperaturen er 8,3°C gjennom året, med gjennomsnitt i juli og august på 16,6°C som den varmeste måneden og 0,0°C i februar som den kaldeste måneden. Gjennomsnittlig nedbør er 601 mm.

Historie
--------

Ved gården Østervang i den nordøstlige utkanten av Ejby ble det på 1990-tallet foretatt en arkeologisk utgravning i regi av Køge Museum. Det ble avdekket funn fra romersk jernalder, rundt år 0, og cirka 700 år frem i tid. Det ble funnet 3-4.000 stolpehull, som tilsvarer rundt 60 hus, som trolig har tilhørt en gård. Der ble også funnet store mengder små metallbiter av gull, sølv og bronse, som viser at det har vært metallstøperi på gården her. Dette kan tyde på at det var en velstående person som bodde her, kanskje en fyrste. Det har også vært produsert og drevet handel med smykker, knapper, nåler m.m. her.

Ejby i dag
----------

Ejby ligger i Ejby sogn, og Ejby kirke er fra rundt 1150 og ligger vest i byen. Nordøst for byen ligger landbruksmuseet *Landbomuseet Lundekrog*. Byen vokste veldig på 1960-tallet, med eneboliger og rekkehus, og har i dag et preg av å være soveby, der innbyggerne pendler til andre byer for å jobbe.

Referanser
----------

1. ↑  Statistikbanken - *Folketal 1. januar efter byområder og landdistrikter og tid - Ejby*, besøkt 25. juni 2019.
2. ↑  Google Maps - *Ejby*, besøkt 25. juni 2019.
3. ↑  Geonames.com - *Ejby*, besøkt 26. juni 2019.
4. ↑  Climate-data.org - *Ejby*, besøkt 26. juni 2019.
5. ↑  Lokalavisen.dk - *Fortid mødes med nutid på Ejby Bibliotek*, besøkt 26. juni 2019.

Eksterne lenker
---------------

* (da) Ejby 1000 år
* (da) Køge kommune

|  |  |
| --- | --- |
| Oppslagsverk/autoritetsdata | GeoNames
 |

Portal: Danmark
«Dingo» har flere betydninger.
Daimler Dingo.
**Daimler Dingo** var en britisk pansret oppklarningsbil benyttet under andre verdenskrig. Fordelene med Dingoen var at den var rask og forholdsvis godt pansret (opptil 30mm). Den ble ikke byttet ut før ut på 1950-tallet med Daimler Ferret.

Historie
--------

I 1938 så det britiske War Office et behov for pansrede oppklarningsbiler. Av de tre designene som ble laget av Alvis, BSA og Morris, ble BSAs design valgt. Produksjonen ble gjort hos Daimler Motor Company som var del av BSA-gruppen. Kjøretøyet var offisielt kjent som **Daimler Scout Car** men ble viden kjent under kallenavnet **Dingo**, etter den australske villhundrasen av samme navn. Dingo var også navnet på det konkurrerende designet fra Alvis.

Dingo var en liten to-manns panserbil med 30 mm panser i fronten. Motoren var montert bak. En interessant innovasjon var girkassen som gav fem gir i hver retning. Den første versjonen hadde firehjulstyring, som ble droppet i senere versjoner fordi uerfarne sjåfører hadde problemer med styringen. Et svingbart sete ved siden av føreren gav det andre besetningsmedlemmet tilgang til både Wireless Set No. 19 eller den fastmonterte Bren Gun etter behov.

Dingoen ble først brukt av 1st Armoured Division og Royal Northumberland Fusiliers i British Expeditionary Force under slaget om Frankrike i 1940. 6626 Dingo panserbiler ble produsert mellom 1939 og 1945. På midten av 1970-tallet var Dingo fremdeles i bruk på Kypros, Portugal og Sri Lanka.

Versjoner
---------

Tyske soldater som inspiserer en canadisk Dingo som var blitt etterlatt etter Diepperaidet.
Ford Lynx Mk I panserbil ved Yad La-Shiryonmuseet i Israel.
Den gikk igjennom fem versjoner som var hovedsakelig mindre forbedringer.

* **Mk I** - Den opprinnelige modellen med firehjulsstyring og skyvbart tak
	+ **Mk IA** - Brettbart tak
	+ **Mk IB** - Reversert motorkjølehvifte
* **Mk II** - Forhjulsstyring
* **Mk III** - Vanntett motor, uten tak

**Lynx Scout Car** var et nært beslektet kjøretøy produsert av Ford Canada i Windsor i Ontario. Lynx hadde tilsvarende chassis, men med sterkere motor og dårligere girkasse. 3255 kjøretøy ble produsert og ble satt inn i tjeneste fra 1943.

* **Mk I**.
* **Mk II** - forsterket chassis, uten tak

Italienerne baserte sin Autoblinda Lince på Dingo og mellom 1943 og 1944 ble 129 produsert ved Lancia i Italia. De ble både brukt av tyske styrker og styrker fra den italienske sosialrepublikken.

Kilder
------

* Forty, George (1996). *World War Two Armoured Fighting Vehicles and Self-Propelled Artillery*. Osprey Publishing. ISBN 1-85532-582-9.
**Orkanen Norbert**| 

|  |
| --- |
| *Norbert 10. oktober 2008* |

 |
| **Varighet:** | 4. oktober - *aktiv* |
| **Høyeste vindhastigheter:** | 220 km/t |
| **Totale skader (i USD):** | Ukjent |
| **Antall døde:** | 3 |
| **Berørte områder:** | Baja California Sur, Fastlands-Mexico og Texas |
| 

|
|  |

 |

**Orkanen Norbert** er det femtende tropiske syklonen, fjortende navngitte stormen og syvende orkanen i det østlige Stillehavet i orkansesongen 2008.

Syklonen er den første siden 1990 som har blitt navngitt Norbert.

Meteorologisk historie
----------------------

Norbert ble dannet av et uværsområde nær den meksikanske Tehuantepec-gulfen i slutten av september og begynnelsen av oktober 2008. 4. oktober hadde uværsområdet organisert seg nok til å bli klassifisert som det tropiske lavtrykket 15-E. På det tidspunktet befant systemet seg 370 km sør for Acapulco. Forholdene var såpass gunstige i området at systemet ble antatt å styrke seg ytterligere.

5. oktober viste satellittbilder at vindstyrken hadde økt og National Hurricane Center oppgraderte systemet og ga det navnet tropiske stormen Norbert. Stormen befant seg da 394 km sør for Zihuatanejo. Norbert ble oppgradert til orkan 6. oktober. 7. oktober nådde orkanen kategori 2-status på Saffir-Simpson-skalaen. Over natten viste infrarøde satellittbilder at et øye hadde dannet seg, noe som tydet på at Norbert var i ferd med å øke ytterligere i styrke. Norbert ble siden oppgradert til kategori 3 og få timer senere kategori 4. Neste dag svekket Norbert seg og ble nedgradert til kategori 1 den 9. oktober.

Norbert styrket seg til en større orkan 11. oktober og traff land i Mexico som en kategori 2-orkan. Norbert svekket seg og i oppløsning etter hvert som den beveget seg over Fastlands-Mexico og Texas.

Skader
------

Tre mennesker omkom som følge av orkanens herjinger.

Referanser
----------

1. ↑  «Eastern North Pacific Tracks File 1949-2007». National Hurricane Center. 21. mars 2008. Arkivert fra originalen (plaintext) 22. august 2008. Besøkt 7. oktober 2008.
2. ↑  Blake (28. september 2008). «Tropical Weather Outlook». National Hurricane Center.
3. ↑  Stewart (5. oktober 2008). «Tropical Storm Norman Discussion Five». National Hurricane Center. Besøkt 7. oktober 2008.
4. ↑  Berg/Stewart (6. oktober 2008). «Hurricane Norbert Discussion Number 13». National Hurricane Center. Besøkt 7. oktober 2008.
5. ↑  Beven (7. oktober 2008). «Hurricane Norbert Discussion Number 17». National Hurricane Center. Besøkt 7. oktober 2008.
6. ↑  Avila (8. oktober 2008). «Hurricane Norbert Discussion Number 18». National Hurricane Center. Besøkt 8. oktober 2008.
**Nurse Carla (ukjent mellomnavn) Espinosa** er en fiktiv person spilt av Judy Reyes i den amerikanske TV-serien *Scrubs*, *Helt sykt* på norsk. Carla er gift med kirurgen Turk og sammen har de datteren Isabella Turk. Hun har vokst opp i Chicago, Illinois og er av dominikansk avstamning. Hvis hver sesong gjenspeiler et nytt år, er hun 39 år i 2009.

Carla begynner er forhold med Christopher Turk (spilt av Donald Faison) i TV-seriens andre episode. Carla gifter seg med Turk i sesong-finalen av Sesong 3. Elliot var brudepike i bryllupet til Carla og Turk. Men de tar ut separasjon i Sesong 4 etter at Carla oppdager at Turk fremdeles har kontakt med sin tidligere kjæreste uten å fortelle denne eks-kjæresten at han har giftet seg. Situasjonen blir verre når hun og J.D. deler et kyss, når begge to er alt for påvirket av alkohol. Men etter parterapi og noen ærlige diskusjoner med Turk og J.D. gjenforenes de.

Familiehistorie
---------------

Carla har to søstre og en bror, Marco som lot som om han ikke kunne snakke engelsk. Moren hennes er død. Familien hennes kommer fra Den dominikanske republikk, noe Turk stadig vekk mistolker som at hun kommer fra Mexico eller Puerto Rico. Det blir også avslørt i episoden «His Story» at faren til Carla hadde stukket av fra familien da Carla var barn.

Trivia
------

Carla led av fødselsdepresjon etter at datteren Isabella Turk ble født, og endte med å måtte bruke antidepressiva. De valgte Turks bestevenn J.D. til å være gudfar til barnet. Å bestemme over andre menneskers liv og gi dem råd om hva de bør gjøre er som crack for henne, og hun snakker flytende spansk. Hun er en av få personer som kommer overens med dr. Cox og dr. Kelso. Carla var gudmor til Dr. Cox og Jordans datter, som fikk navnet Jennifer Dylan.
**Kristian Hattestad** (født 20. februar 1878 i Fåberg, død 8. september 1960) var en norsk politiker og avholdsmann. Han var ordfører i Øymark kommune fra 1935 til 1940.

Hattestad var født i Gudbrandsdalen, tok eksamen ved Hamar lærerskole 1899, og kom senere til Kilebu skole på Ørje i 1906. Her traff han sin blivende hustru Louise (født Kjørum), og sammen fikk de fem barn: 
Anne (f. 1918 – d. 1996) 
Tora (f. 1920) 
Ole (f. 1923 – d. 2008) 
Tollev (f. 1925 – d. 2011)
Alf (f. 1930 – d. 1989). 

Kristian Hattestad virket som lærer på Ørje frem til han gikk av for aldersgrensen. Han hadde en rekke tillitsverv i kommunen og i frivillige organisasjoner. Hattestad var også organist i Øymark kirke.

Kilder
------

* *Aftenposten* 14. september 1960 - Dødsfall, s. 6.
* Nilsen, Grete Brustad: *Gårds- og slektshistorie for Øymark*. B. 2, 2008, s. 56. ISBN 9788299759427
* *Norske skolefolk*. Dreyer. 1934. s. 516.


|  |  |  |
| --- | --- | --- |
| Forgjenger:**Brynnild Nysterud** | **Øymarks ordfører**(1935–1940) | Etterfølger:**Rolf S. Haneborg** |

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister
 |
Partiets flagg
**Det syriske sosiale nasjonale parti**, eller **SSNP** (arabisk: الحزب السوري القومي الاجتماعي‎, eller: al-Hizb as-Sūrī al-Qawmī al-Ijtimā'ī) er et sekulært nasjonalistisk parti i Syria og Libanon. Partiet jobber for etablering av et såkalt *Stor-Syria*, som skulle dekke hele Den fruktbare halvmåne og inkludere dagens Syria, Libanon, Irak, Jordan, Israel, Den palestinske selvstyremyndigheten, Kypros, Kuwait, Sinai, det sørlige Tyrkia og deler av det sørvestlige Iran. Partiet er den nest største politiske grupperingen i Syria, etter Ba'ath-partiet, og har over 100,000 medlemmer.

Partiet ble grunnlagt i Beirut i 1932 og har siden spilt en viktig rolle innen libanesisk politikk, blant annet gjennom kuppforsøk i 1949 og 1961. Under Israels invasjon av Libanon i 1982 kjempet de mot de israelske styrkene, og allierte seg i sammenhengen med Amal-bevegelsen og Hizbollah. I Syria ble partiet betydelig i 1950-årene, og har siden økt i oppslutning. I 2005 ble det legalisert og ble med i Ba'ath-partiet.

Referanser
----------

1. ↑  .
2. ↑  .
3. ↑  Daniel Pipes; "Greater Syria: The History of an Ambition".
4. ↑  Jarosław Tomasiewicz; .
5. ↑  .
6. ↑  .

Eksterne lenker
---------------

* Offisielt nettsted Rediger på Wikidata

* (en) Syrian Social Nationalist Party – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** SUDOC **·** NKC
 |
Frognerhjemmet er et sykehjem og dagsenter i Oslo.
Jul ved Fosnes sykehjem i Nord-Trøndelag.
**Sykehjem**, tidligere også kalt **pleiehjem**, **hvilehjem**, **aldershjem** og **gamlehjem**, er en institusjon for pasienter som ikke greier seg i eget hjem med hjemmesykepleie og hjemmehjelp på grunn av større behov for omsorg. Det er vanlig at dårlig fungerende eldre får langtidsplasser på sykehjem. Noen pasienter får korttidsopphold eller en rulleringsplass, ofte som en avlastning for familiemedlemmer som yter tilsyn og pleie over tid. På sykehjem finnes omsorgspersonale som sykepleiere, hjelpepleiere og vernepleiere.

Begreper i Oslo kommune
-----------------------

Oslo kommune har innført begrepsparet «langtidshjem» og «helsehus», der «langtidshjem» tilsvarer det som per 2023 i de fleste andre kommuner betegnes som (langtidsplasser på) sykehjem. I Oslo administrerer Sykehjemsetaten driften av slike institusjoner.

Avdelinger ved norske sykehjem
------------------------------

Sykehjemmene er vanligvis inndelt i flere avdelinger som ofte har spesialisert seg på forskjellige pasientgrupper. De somatiske pleieavdelingene omfatter de fleste plassene ved sykehjemmet. Hovedoppgaven er pleie og mating av pasienter som ikke kommer seg opp ved egen hjelp. Disse avdelingene er også ofte benyttet for terminal pleie og behandling for kreftpasienter.

Mange sykehjem har egen skjermet avdeling for fysisk aktive senildemente. Arbeidet ved disse avdelingene er preget av miljørettede tiltak for å hindre nedverdigende situasjoner for pasientene, og for å skape et positivt og rolig miljø. Det er vanlig at slike avdelinger har låste ytterdører for å hindre at pasientene går sin vei uten at de greier å finne veien tilbake. 

Ved noen sykehjem er det opprettet egen rehabiliteringsavdeling for pasienter som trenger opptrening over få uker for å kunne greie seg bedre hjemme siden. Disse avdelingene drives ofte av sykepleiere og fysioterapeuter som også har oppgaver utenfor avdelingen med aktivisering og treningstiltak for den eldre delen av befolkningen. Det er vanlig at pasientene er ved en slik avdeling i få uker før utskriving.

Se også
-------

* Geriatri
* Gerontologi
* Omsorgsbolig, en bolig for eldre som klarer seg selv

Referanser
----------

1. 1 2  «Sykehjemsetaten - Etater, foretak og ombud» **(norsk)**. Oslo kommune. 19. januar 2015. Besøkt 3. juli 2023. «Oslo har 37 langtidssykehjem og fire helsehus. Langtidssykehjemmene er pasientenes hjem resten av livet og hverdagen skal gjenspeile det. Helsehusene er et korttidstilbud hvor pasientene rehabiliteres til å mestre hverdagen i eget hjem. (---) Cirka 10 000 medarbeidere på Oslos langtidshjem og helsehus (inkludert private driftere), og cirka 60 medarbeidere i etatens administrasjon.»

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** GND **·** LCCN
 |
Temaparken *Window of the World*
Shenzhens distrikter
**Nanshan** (kinesisk: 南山区; pinyin: *Nánshān Qū*) er et av de seks bydistrikter i Shenzhen, en storby i Guangdongprovinsen i Folkerepublikken Kina. Det har en befolkning på 900 000, og et areal på 182 km².

Mange utenlandske firmaer har sine ansatte og deres familier bosatt her, og det er en rekke internasjonale skoler her.

I subdistriktet Shekou er det utenlandske preget særlig sterkt.

Administrative enheter
----------------------

Nanshan består (2011) av åtte subdistrikter:

* Subdistriktet Nantou (南头街道), her er bydistriktets regjering;
* Subdistriktet Nanshan (南山街道);
* Subdistriktet Shahe (沙河街道);
* Subdistriktet Shekou (蛇口街道);
* Subdistriktet Zhaoshang (招商街道);
* Subdistriktet Yuehai (粤海街道);
* Subdistriktet Taoyuan (桃源街道);
* Subdistriktet Xili (西丽街道).

Samferdsel
----------

### Vei

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

### Båt

Fra Shekou er det kort vei til fergeterminalen med 45 minutters reiseavstand med hurtigbåt til Hongkong sentrum, og en noe lengre overfart til Macao. 

|  |  |
| --- | --- |
| Oppslagsverk/autoritetsdata | GeoNames
 |
Nansen-Expressen er en utforløype for terrengsyklister (downhill). Nansen-Expressen ligger i Stavåsen i Elverum og starter på koordinatene 60°55'17.13"N/ 11°34'31.66"Ø.
Den går 1 km i lettsyklet, til tider litt teknisk krevende skogsterreng og tar deg ned 99 raske høydemeter.[1] Snittfarten i Nansen-Expressen ligger normalt på rundt 25 km/t, og toppfarten rundt 40 km/t.

Nansen-Expressen er delt inn i følgende seksjoner: «Inngangen», «Hogstfeltet», «Løvskogen», «Steinpartiet», «Trollskogen øvre», «Trollskogen nedre», «Lysløypa» og «Flytstien i Gaffa».

Nansen-Expressen har fått sitt navn fra Norges beste Fritjof Nansen-imitator Roy Ripe, en av landets fremste utfor/enduro/sti-syklister. Ripe åpnet segmentet den 17.august 2013, med tiden 2:40. En rekord som for øvrig sto i 5 uker før den den 24.september 2013 ble slått med tiden 2:25. Gjeldende rekord i skrivende stund er 2:15, og Ripes 2:40 står på en 5.-plass. Sterke stemmer hevder at Ripe vil gjøre sitt for å ta tilbake rekorden inneværende sesong (2014).

Referanser
----------

1. ↑  Strava
***Full of Pep*** er en amerikansk stumfilm fra 1919, regissert av Harry L. Franklin.

Handling
--------

Jimmy Baxter, en av de flinkeste selgerne ved farens ammunisjonsselskap, legger merke til en ung, vakker kvinne som smiler til ham ved jernbane-stasjonen. Siden toget hennes snart går, er alt Jimmy får vite om henne er informasjon han kan se på bagasjen hennes: initialene hennes og destinasjonen, den sentral-amerikanske republikken Santo Dinero. Når faren til Jimmy ønsker at en levering av ammunisjon skal bringes i all hemmelighet til presidenten av Santo Dinero, melder Jimmy seg straks frivillig til dette oppdraget.

Men der oppdager JImmy snart at kvinnen han møtte tidligere faktisk var datter av den sittende presidenten av Santo Dinero, og at hun heter Felicia Bocaz. Men etter at Felicias andre frier, general Lopanzo - som i hemmelighet leder også de revolusjonære styrkene i landet - oppdager Jimmys virkeligige hensikter, ber han Jimmy om å hjelpe ham med å arrangere et opprør mot den sittende presidenten.

Skuespillere
------------

* Hale Hamilton som Jimmy Baxter
* Alice Lake som Felicia Bocaz
* Alice Knowland som The Duenna
* Fred Malatesta som General Lopanzo
* Charles Hill Mailes som Escamillo Gomez
* Victor Potel som Beanpole
* R. D. MacLean som President Bocaz

Referanser
----------

1. ↑  FULL OF PEP

Eksterne lenker
---------------

* (en) *Full of Pep* på Internet Movie Database Rediger på Wikidata

* (en) *Full of Pep* på Turner Classic Movies Rediger på Wikidata

* (en) *Full of Pep* på American Film Institute Rediger på Wikidata
**Fanes** (gresk: Φάνης) eller **Protogonos** (gresk: Πρωτογόνος, «den førstefødte»), var en opphavlig fruktbarhetsguddom for avling og utvikling av nytt liv (ætt) i gresk mytologi. Hans andre navn var blant annet **Erikapaios** (gresk: Ἠρικαπαῖος, «styrke») og **Metis** (gresk: Μῆτις, «tanke»).

Mormorrelieff av Fanes fra det andre århundre (49 x 71 cm), stående omgitt av dyrekretsen i en eggformet utsparing. De bevingede hodene i hvert hjørne representerer de fire vindretningene. Musée de Modène, No. 2676. Her gjengitt i grafisk trykk (figur 909). I: Arthur Bernhard Cook: *Zeus a study in ancient religion*. Volume II. Cambridge 1925, side 1052.
Fanes er ofte likestilt med Eros og Mithras og har blitt avbildet som en hermafrodittisk guddom (både gud og gudinne i ett) som kommer fra et egg, omslynget av en slange. Man antar at man tenkte seg at Phanes ble klekket fra Verdensegget av Chronos (legemliggjøringen av tiden) og Ananke (skjebne). Han var herskeren av alle gudene og ga septer til kongedømmet til Nyx, sin datter (eller mor, søster eller hustru, muligens alt i ett), som igjen ga det videre til Kronus og Zevs, sistnevnte beholdt det.

Eksterne lenker
---------------

* Protogonus (Phanes)
* Phanes
Pyraminx
**Pyraminx** er et Rubiks kube-lignende puslespill, formet som en pyramide med fire trekantede sideflater. Hver sideflate har sin farge og består av ni små trekanter.

Pyraminx ble oppfunnet rundt 1971 av Uwe Mèffert. 

  

Kuben etter at steg 1 og 2 er fullført. Hjørnebrikkene er vridd riktig. Og senterbrikkene er på rett side. Kantbrikkene er klare til å bli plassert i steg 3.

Løsningsmetode
--------------

Kuben består av fire hjørner, seks kantbrikker og tolv senterbrikker. De tre senterbrikkene som står inntil inntil samme hjørnebrikke, kan ikke beveges i forhold til hverandre. Kantbrikkene er frie.

Hvert hjørne kan vris i tre lag. Det første laget inneholder kun én hjørnebrikke. To lag utgjør en liten pyramide med hjørnebrikken i toppen, tre senterbrikker og tre kantbrikker. Tre lag utgjør hele kuben. 

### Steg 1 - Vri hjørnebrikkene riktig

Hvert hjørne har tre farger. Vri hjørnene på plass slik at fargene matcher fargen på de tre senterbrikkene som er inntil hver av hjørnene

### Steg 2 - Plasser senterbrikkene på rett side

Det er fire farger på kuben. Velg ut en hjørnebrikke og finn ut hvilken farge som mangler. Vri småpyramidene slik at senterbrikkene som har den manglende fargen, kommer på motsatt side av hjørnet fargen mangler på.

### Steg 3 - plasser kantbrikkene på rett plass

For å bytte plass på tre kantbrikker, vrir du småpyramidene. For å vri kantbrikken på plass A til plass B, kantbrikken på plass B til plass C og kantbrikke på plass C til plass A, gjør man følgende:

1. Vri kantbrikken på plass A til plass B
2. Vri kantbrikken på plass C til plass B
3. Vri kantbrikken på plass B til plass A
4. Vri kantbrikken på plass B til plass C

Plasser først alle kantbrikkene i en liten pyramide. Plasser de gjenstående tre kantbrikkene på samme flate. Sannsynligvis må du vri på småpyramidene før du bytter plass på tre kanterbrikker. Husk bare å vri tilbake igjen etterpå. Dersom du ender opp med to kantbrikkerer som er rett plassert med snudd feil, bytt plass på disse to og en til slik at du kan prøve igjen.

Eksterne lenker
---------------

* Løsningsmetode fra utgiveren Meffert Arkivert 7. mars 2017 hos Wayback Machine.
* Alternativ løsningsmetode
Bilde av fullmånen fra Galileo-sonden.
Fullmåne over fyret i Ystads havn, 11. februar 2017.
**Fullmåne** er betegnelsen på den fasen i månens kretsløp hvor den befinner seg på motsatt side av jorden i forhold til solen. Siden som vender mot jorden sees da fra jordens overflate som en rund skive som er fullstendig opplyst av solen. 

Månen bruker gjennomsnittlig 27,322 døgn på ett kretsløp rundt jorden. Men den trenger ytterligere to dager for å "ta igjen" solen, til der hvor jorden, månen og solen igjen står i samme geometriske stilling i forhold til hverandre. Dette betyr at den gjennomsnittlige tiden mellom fullmåner er 29,5306 døgn. Perioden kan variere med så mye som et halvt døgn, fra 29,272 til 29,833.

Tidevann
--------

Tidevannet er knyttet til månens og solens tyngdekraft. Ved hver fullmåne og nymåne inntreffer springflo og springfjære. Ved halvmåne inntreffer nippflo og nippfjære.

Påske og fullmåne
-----------------

Terminen for påske fastlegges ut fra fullmånen. Påskesøndag feires på første søndag etter første sykliske fullmåne som inntreffer på eller etter 21. mars.

Myter
-----

Tidligere trodde man at fullmånen kunne forårsake såkalt *månesyke*, og at følsomme mennesker lettere kunne tippe over i denne perioden. Det engelske ordet *lunacy* («galskap») har sitt opphav i denne folketroen. 

Varulvmyter forteller ofte at forvandlingen skjer ved fullmåne.
Fullmånen er også nært knyttet til myten om varulver. I mange versjoner av mytene hevdes det at de forvandles ved fullmåne. Denne varianten har i moderne kultur nesten fullstendig fortrengt de eldre variantene, hvor forvandlingen ofte var enten permanent eller for en avgrenset periode. 

Psykologer har ikke funnet sterke beviser for endret atferd ved fullmåne. Noen undersøkelser indikerer en positiv effekt, mens andre indikerer en negativ effekt; uansett ser det ut til at hvis det er en faktisk sammenheng med månefasen er den minimal. Som et eksempel på hvordan undersøkelser får forskjellig resultat kan det vises til at *British Medical Journal* i 2000 publiserte to undersøkelser: Studiet fra Bradford Royal Informary i England viste at det var dobbelt så mange som ble behandlet for hundebitt ved fullmåne i forhold til andre dager, mens studiet fra flere sykehus i Australia viste færre hundebitt ved fullmåne.

Referanser
----------

1. ↑
2. ↑  *British Medical Journal, 23. desember 2000*

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND
 |
Pyramide Lake i nordlige Los Angeles County, California.
Regulert vannstand i Pyramid Lake, mars 2008.
**Pyramid Lake vannkraftverk** (engelsk: *Pyramid Lake Pumped Storage Station (PSP)*) er et pumpekraftverk som utnytter vann fra to reservoarer i elvene Piru Creek og Castaic Creek i Los Angeles County i California, USA. Hovedvannkilden er ellers den statlige California Aqueduct. Kraftverket får kraft fra Lake Castaic og den langt mindre (men dypere) og høyereliggende Pyramid Lake, som ligger med 10 km avstand fra hverandre. Installert effekt er ca. 1 495 MW.

Castaic Lake demmes opp av Castaic-demningen, som demmer opp 401 millioner m³ vannmasser i Castaic Lake. Selve kraftverket på Castaic Dam yter bare 11 MW, hele kraftpotensialet brukes i realiteten til Pyramid Lake vannkraftverk. Pyramid Lake demmes opp av Pyramid-demningen, utbyggingen av denne 118 meter høye demningen ble vedtatt i 1960 og den demmer opp om lag 220 millioner m³ vann i reservoaret. Hovedformålet med oppdemmingene er forsyning av drikkevann via California Aqueduct.

Pumpekraftverket fungerer slik at overskuddsvann fra Pyramid Lake ledes via tunneler til den lavereliggende Castaic Lake, og ved høy etterspørsel produserer pumpekraftverket elektrisk kraft ved hjelp av vannmengdene fra begge reservoarene.

Fallhøyden (hydraulig head) er på 350 meter.

Referanser
----------

1. ↑   Form EIA-860M, utgitt desember 2022, besøkt 20. februar 2023[Hentet fra Wikidata]
2. ↑   Form EIA-860, utgitt 2021[Hentet fra Wikidata]

Eksterne lenker
---------------

* 1000 MW and Larger Pumped Hydro Installations Worldwide[*død lenke*] – Electronic Storage Association. Besøkt 11. september 2010.
* California Public Utilities Commission Arkivert 18. august 2009 hos Wayback Machine. – beskrivelse av helheten i vannprosjektet.